OpenLLM-France/wikimedia huggingface dataset:
# Gastó de Montcada i de Cardona

Gastó de Montcada i de Cardona (segle XV - 26 d'agost de 1515) va ser un noble de la casa de Montcada, pare del primer comte d'Aitona.
Membre de la branca valenciana de la casa de Montcada. Va ser el fill segon de Pere Ramon de Montcada i de Vilaragut, senyor d'Aitona, Seròs i Mequinensa, i de Beatriu de Cardona, filla del senyor de Guadalest.
Sembla que inicialment se l'havia orientat a la carrera eclesiàstica, perquè consta que abans d'heretar el seu germà gran Joan, va ser clergue a Tortosa. Tanmateix, després, va casar-se amb la pubilla Àngela Beneta de Tolsà i de Ripoll, senyora de les baronies de Beniarjó, Palma i Ador, que es casava en segones noces. Aquest fet va suposar la incorporació de les esmentades baronies, ubicades a l'horta de Gandia, a la casa d'Aitona. La parella va tenir tres fills, Joan, que va heretar els estats de la casa de Montcada per mort del seu oncle sense descendència, i que eventualment va esdevenir primer comte d'Aitona, Pere i Guillem Ramon.
Es conserva una escultura orant d'alabastre que formava part d'un sepulcre, que actualment es conserva al Museu de Belles Arts de València, tradicionalment identificada com a Gastó de Montcada. El sepulcre indica que va morir el 26 d'agost de 1515, tot i que altres fonts situen la seva mort uns anys abans, el 1510, i d'altres més tard, el 1523.

## Referències

* 1 2 «Montcada». Gran Enciclopèdia Catalana. Grup Enciclopèdia Catalana. [Consulta: 10 juliol 2023].
* 1 2 3 4 «Gastón de Moncada y Cardona» (en castellà). Fundació Casa Ducal de Medinaceli. [Consulta: 10 juliol 2023].
* 1 2 3 Trelles Villademoros, José María. Asturias ilustrada. Primitivo origen de la nobleza de España... (en castellà). vol. 3. Madrid: Oficina de D. Domingo Fernández de Arrojo, 1760, p. 369.
* ↑ Gironella Delgà, Anna. «Àngela Beneta Tolsà de Ripoll». Diccionari Biogràfic de Dones. Xarxa Vives. [Consulta: 10 juliol 2023].
* ↑ Gómez Bendito, Vicente. Declive y liquidicación de los dominios valencianos de la Casa de Medinaceli. La crisi del Antiguo Régimen en los estados señoriales de Segorbe, Dénia y Aytona (tesi) (en castellà). Castelló: Universitat Jaume I, 2015, p. 160, 193.
* ↑ Campos-Perales, Àngel «El contrato al escultor Gio. Maria Augustallo del supulcro genovés de los primeros marqueses de Aitona en la Seu Vella de Lérida (1606): el contexto, el dibujo y las cláusulas». Locvs Amoenvs, vol. 19, 2021, pàg. 69.
# Lema de Dehn

En topologia de 3-varietats hi ha un resultat anomenat Lema de Dehn, intuït per Max Dehn en els anys trenta però només demostrat a finals dels cinquanta per Christos Papakyriakopoulos. L'enunciat és:
Sigui $f\colon D^{2}\to M$ un mapeig continu d'un disc a una 3-varietat. Suposem que $f^{-1}f\partial D^{2}=\partial D^{2}$; llavors hi ha un encaix $g\colon D^{2}\to M$ tal que la restricció $g|_{\partial D^{2}}$ és igual a $f|_{\partial D^{2}}$.
Papakyriakopoulos no només va demostrar el lema sinó que el va generalitzar en l'anomenat Teorema del bucle. La demostració utilitza una enginyosa construcció d'espai revestiment anomenada the tower construction.
# Municipi de Brøndby

El municipi de Brøndby és un municipi danès situat al nord-est de l'illa de Sjælland, al nord de la badia de Køge, a la perifèria de Copenhaguen, abastant una superfície de 23 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment.
El municipi està dividit en tres ciutats: Brøndbyvester (Brøndby oest), Brøndbyøster (Brøndby est) i Brøndby Strand.

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 5660 | 37,7 |
| Det Radikale Venstre | 439 | 2,9 |
| Det Konservative Folkeparti | 1121 | 7,5 |
| Socialistisk Folkeparti | 3080 | 20,5 |
| Lavere Skatter og Afgifter | 53 | 0,3 |
| Dansk Folkeparti | 2252 | 15,0 |
| Venstre | 1660 | 11,1 |
| Demokratiske Socialister | 749 | 5,0 |

### Alcaldes

| Alcalde | Període | Partit |
| Ib Terp | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Vegeu també

* Nilfisk

## Referències

* ↑ (danès) Resultats eleccions municipals a Brøndby
# Wheatland (Missouri)

Wheatland és una població dels Estats Units a l'estat de Missouri. Segons el cens del 2000 tenia 388 habitants.

## Demografia

Segons el cens del 2000, Wheatland tenia 388 habitants, 192 habitatges, i 105 famílies. La densitat de població era de 428 habitants per km².
Dels 192 habitatges en un 22,9% hi vivien nens de menys de 18 anys, en un 37% hi vivien parelles casades, en un 13,5% dones solteres, i en un 44,8% no eren unitats familiars. En el 42,2% dels habitatges hi vivien persones soles el 30,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,75.
Per edats la població es repartia de la següent manera: un 22,9% tenia menys de 18 anys, un 7,7% entre 18 i 24, un 19,1% entre 25 i 44, un 23,5% de 45 a 60 i un 26,8% 65 anys o més.
L'edat mediana era de 46 anys. Per cada 100 dones de 18 o més anys hi havia 65,2 homes.
La renda mediana per habitatge era de 17.500 $ i la renda mediana per família de 27.596 $. Els homes tenien una renda mediana de 23.393 $ mentre que les dones 14.375 $. La renda per capita de la població era de 10.025 $. Entorn del 20% de les famílies i el 28,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheatland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Wheatland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Lo Schiavo

Lo Schiavo (en italià, L'esclau) és una òpera seriosa en quatre actes amb música d'Antônio Carlos Gomes i llibret en italià de Rodolfo Paravicini, basat en una obra teatral del vescomte de Taunay. Es va estrenar al Teatro Imperial Dom Pedro II de Rio de Janeiro el 27 de setembre de 1889.
L'òpera tracta el tema de l'esclavitud, una gran preocupació a Brasil en aquella època (la institució només s'havia abolit per la Llei Àuria el 1888). Com explica Béhague, "Lo schiavo és considerat a Brasil com la millor de les òperes de Gomes, ja que reflecteix un tema nacional que requeria, i va obtenir, un nou tractament."

## Referències

* ↑ Béhague, Gerard (1992), 'Schiavo, Lo' en The New Grove Dictionary of Opera, vol. 4 pág. 218
# Boles Acres

Boles Acres és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 1.172 habitants.

## Demografia

Segons el cens del 2000, Boles Acres tenia 1.172 habitants, 463 habitatges, i 355 famílies. La densitat de població era de 35,1 habitants per km².
Dels 463 habitatges en un 30,5% hi vivien nens de menys de 18 anys, en un 66,1% hi vivien parelles casades, en un 6,5% dones solteres, i en un 23,3% no eren unitats familiars. En el 20,5% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,4% tenia menys de 18 anys, un 6,4% entre 18 i 24, un 25,8% entre 25 i 44, un 28,6% de 45 a 60 i un 14,8% 65 anys o més.
L'edat mediana era de 41 anys. Per cada 100 dones de 18 o més anys hi havia 101,8 homes.
La renda mediana per habitatge era de 39.048 $ i la renda mediana per família de 51.029 $. Els homes tenien una renda mediana de 32.656 $ mentre que les dones 19.779 $. La renda per capita de la població era de 18.207 $. Aproximadament el 9,4% de les famílies i el 13,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boles Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Boles Acres». American Fact Finder. Oficina del Cens dels Estats Units, 12-01-2010.
# Colibrí nan abella

El colibrí de Helen o colibrí abella és un colibrí endèmic de Cuba i de l'Illa de la Juventud.
Amb una massa d'aproximadament 1,8 grams i una llargada de 5 centímetres, és l'ocell més petit de tots. Té, més o menys, la mida d'una abella (d'aquí un dels seus noms). Això no obstant, és un gran volador. Bat les seves ales 80 vegades per segon, massa ràpid perquè ho capti la vista humana. Durant l'època de festeig, els mascles les poden batre fins a 200 vegades per segon.

## Referències

* ↑ TERMCAT.cat
* ↑ Piper, Ross. Extraordinary Animals: An Encyclopedia od Curious and Unusual Animals. Greenwood Press, 2007. ISBN 0-313-33922-8.
# Mar de Bohol

La mar de Bohol, també coneguda com a mar de Mindanao (en filipí Dagat Bohol o Dagat Mindanao, en anglès Sea of Bohol o Sea of Mindanao), és una de les mars interiors de les Filipines. És al sud de Bohol i Leyte i al nord de Mindanao. Les illes més grans dins d'aquesta mar són Siquijor i Camiguín.
Es comunica amb la mar de Visayas al nord a través del canal de Tañon, amb la mar de les Filipines pel canal de Surigao i amb la mar de Camotes pels canal de Canigao i de Cebu.
La mar de Bohol és un bon lloc per practicar el submarinisme.

## Vegeu també

* Conca Indo-Pacífica
# Uombat de musell pelut

Els uombats de musell pelut (Lasiorhinus) és un gènere de uombats, uns marsupials d'Austràlia. Conté tres espècies:
* L. angustidens †
* Uombat de musell pelut septentrional, Lasiorhinus krefftii
* Uombat de musell pelut meridional, Lasiorhinus latifrons
El uombat de musell pelut meridional viu en algunes de les regions àrides i semiàrides que van de Nova Gal·les del Sud vers el sud-oest, fins al límit Austràlia Meridional-Austràlia Occidental. La UICN el classifica com a espècie en risc mínim. En canvi, el uombat de musell pelut meridional és classificat com a espècie en perill crític i només sobreviu en una àrea de 3 km² al Parc Nacional d'Epping Forest (Queensland), però abans també existia a Victòria i Nova Gal·les del Sud.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Sheopur

Sheopur és una ciutat i municipi de l'Índia, a Madhya Pradesh, capital del districte de Sheopur a la riba dreta del riu Sip a 25° 40′ N, 76° 42′ E﻿ / ﻿25.67°N,76.7°E﻿ / 25.67; 76.7. La població segons el cens del 2001 era de 55.026 habitants; un segle abans, el 1901 era de 6.712 habitants; el 2008 en el cens provisional hauria arribat a cent mil (102.202)

## Història

Es diu que fou capital de Nareshar Ajay Pal (1194-1219); la població fou conquerida per Ala al-Din Muhammad Shah I Khalji (1296-1316) després de conquerir Ranthambor; en aquest temps estava en mans de Hammir Dev. El 1489 el sultà de Malwa Sultan Mahmud Khilji la va incorporar als seus dominis. El 1537 els rajputs gaurs haurien fundat la fortalesa que hauria agafat el seu nom d'un sahària que es va sacrificar per garantir la permanència de l'establiment, i els descendents del qual van tenir terres a la rodalia almenys fins al segle XX. Es diu que fou dominada després per Sher Shah Suri el 1542 i seguidament va passar a Surjan Singh Hada raja de Bundi. El 1567 Akbar va ocupar la fortalesa sense lluita en el seu camí cap a Chitor. Va ser concedit als rages vats gaurs que la van tenir en feu imperial fins que va passar a mans dels Sindhia. Daulat Rao Scindia (12 de febrer de 1794 - 21 de març de 1827) va veure reconeguda aquesta possessió el 1808 i la seva nissaga la va conservar fins a la independència índia. Daulat Rao la va concedir en jagir al seu general Jean Baptiste Filose que va intentar ocupar el jagir i va assaltar el fort però fou rebutjat; finalment després de mesos de setge els gaurs es van haver de retirar per manca de subministraments (1809) i es van establir a Baroda. En endavant Filose hi va tenir residència. El 1814 Filose i la seva família foren capturats per Jai Singh Kichi de Raghugarh, el territori del qual Filose havia assolat. Després del tractat de Gwalior de 1818, Filose va caure en desgràcia i per un temps fou empresonat a Gwalior; quan fou alliberat es va retirar Sheopur que era l'única possessió que conservava.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Vegeu també

* Lahar (Índia)
# Woods Heights

Woods Heights és una població dels Estats Units a l'estat de Missouri. Segons el cens del 2000 tenia 742 habitants.

## Demografia

Segons el cens del 2000, Woods Heights tenia 742 habitants, 248 habitatges, i 213 famílies. La densitat de població era de 127,3 habitants per km².
Dels 248 habitatges en un 41,9% hi vivien nens de menys de 18 anys, en un 76,2% hi vivien parelles casades, en un 6% dones solteres, i en un 14,1% no eren unitats familiars. En el 12,9% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,26.
Per edats la població es repartia de la següent manera: un 31% tenia menys de 18 anys, un 7,1% entre 18 i 24, un 27,6% entre 25 i 44, un 24,8% de 45 a 60 i un 9,4% 65 anys o més.
L'edat mediana era de 35 anys. Per cada 100 dones de 18 o més anys hi havia 108,1 homes.
La renda mediana per habitatge era de 51.250 $ i la renda mediana per família de 53.393 $. Els homes tenien una renda mediana de 35.865 $ mentre que les dones 24.531 $. La renda per capita de la població era de 18.120 $. Entorn de l'1,4% de les famílies i el 2,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woods Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Woods Heights». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Dora (Nou Mèxic)

Dora és una població dels Estats Units a l'estat de Nou Mèxic. Segons el cens del 2000 tenia 130 habitants.

## Demografia

Segons el cens del 2000, Dora tenia 130 habitants, 43 habitatges, i 36 famílies. La densitat de població era de 17,8 habitants per km².
Dels 43 habitatges en un 53,5% hi vivien nens de menys de 18 anys, en un 74,4% hi vivien parelles casades, en un 9,3% dones solteres, i en un 14% no eren unitats familiars. En el 14% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,35.
Per edats la població es repartia de la següent manera: un 37,7% tenia menys de 18 anys, un 4,6% entre 18 i 24, un 24,6% entre 25 i 44, un 20,8% de 45 a 60 i un 12,3% 65 anys o més.
L'edat mediana era de 33 anys. Per cada 100 dones de 18 o més anys hi havia 88,4 homes.
La renda mediana per habitatge era de 38.333 $ i la renda mediana per família de 40.417 $. Els homes tenien una renda mediana de 28.750 $ mentre que les dones 21.250 $. La renda per capita de la població era de 17.831 $. Aproximadament el 10,8% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dora». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dora». American Fact Finder. Oficina del Cens dels Estats Units, 12-01-2010.
# Principi de Peter

El principi de Peter és un principi formulat per Laurence J. Peter en el seu llibre The Peter Principle, de 1969.
| « | En una organització les persones que fan bé la seva feina són promocionades a llocs de més responsabilitat una vegada i una altra fins que arriben al seu nivell d'incompetència. | » |

## Crítica

Aquest principi ha estat criticat, entre d'altres per Peter F. Drucker:
| « | Hem de rebutjar el principi de Peter, que diu que les persones promocionen fins al seu nivell d'incompetència. Qui s'equivoca és el cap si promociona una persona no preparada per a una determinada feina. | » |
| — Peter F. Drucker |||
La popularitat del principi dugué la BBC a crear una sèrie amb aquest nom el 1995.

## Referències

* ↑ Peter, Laurence J; Hull, Raymond. The Peter Principle: why things always go wrong. Nova York: William Morrow and Company, 1969. OCLC 1038496.
* ↑ «Peter Drucker's continuing relevance for electric cooperatives.». Goliath Business News - Management Quarterly, 22-12-2005. Arxivat de l'original el 29 de març 2012 [Consulta: 15 octubre 2020].
* ↑ «The Peter Principle (TV Series 1995–2000)». IMDb. [Consulta: 15 octubre 2020].
# Betsy Drake

Betsy Drake (Neuilly-sur-Seine, 11 de setembre de 1923 - Londres, 27 d'octubre de 2015) fou una actriu i escriptora estatunidenca, coneguda per haver estat la tercera dona de l'actor Cary Grant.

## Biografia

Betsy Drake, filla gran de dos exiliats americans, va néixer a París el 1923. Tot i que el seu avi Tracy Drake i el seu besoncle John Drake (1872-1964) fossin els fundadors del Drake Hotel a Chicago, la família es va arruïnar en el crack borsari de 1929. Va haver de treballar com a model i telefonista per pagar les seves lliçons d'art dramàtic.
Cary Grant es va fixar en ella en principi el 1947, a la producció londinenca de Deep Are The Roots. Compartint el mateix vaixell per tornar als Estats Units, van començar una relació. Betsy Drake va signar llavors un contracte amb la RKO i David Selznick, apareixent a la seva primera pel·lícula Totes les noies s'haurien de casar (Every Girl Should Be Married) amb Cary Grant el 1948.
El dia de Nadal de 1949, es van casar i van escollir portar una vida privada discreta i introspectiva. El 1952, comparteixen el cartell de la pel·lícula Sempre n'hi cap un altre (Room for One More), i Drake encadena segons papers en pel·lícules com Will Success Spoil Rock Hunter?.
El 1956, Drake és supervivent de la col·lisió del seu transatlàntic italià Andrea Doria amb el vapor Estocolm. Passatgera de primera classe, tornava d'una visita al seu marit a Itàlia on estava rodant i on va tenir una aventura amb Sophia Loren (cosa que explicarà en la seva autobiografia).
Grant i Drake se separen el 1958, tot continuant sent bons amics, i es divorcien el 1962. L'actor li va agrair haver-li fet conèixer altres centres d'interès (sense relació amb la seva carrera), i haver-li fet descobrir la teràpia per l'LSD, llavors legal, qui li va procurar la pau que recercava (Drake hauria començat a prendre LSD per tal de vèncer el traumatisme del naufragi de l'Andrea Doria).
Drake va abandonar llavors la comèdia per a altres activitats com l'escriptura. El 1971, publica la seva primera novel·la, abans de fer-se psicoterapeuta. La seva última aparició a la pantalla va ser a Cary Grant: A Class Apart, un documental en el qual torna sobre Grant i la seva relació.

## Filmografia

* Every Girl Should Be Married (1948): Anabel Sims
* Dancing In the Dark (1949): Julie Clarke
* The Second Woman (1950): Ellen Foster
* Pretty Baby (1950): Patsy Douglas
* Room for One More (1952): Anna Rose
* Will Success Spoil Rock Hunter? (1957): Jenny Wells
* General Electric Theater: Ellie (1 episodi, 1958)
* Intent to Kill (1958): Dr. Nancy Ferguson
* Next to No Time (1958): Georgie Brant
* Wanted: Dead or Alive: Lucy Fremont in "The Spur" (1 episodi, 1959)
* Clarence, the Cross-Eyed Lion (1965): Julie Harper
* Cary Grant: A Class Apart (2005) American Masters: ella mateixa
# Genís Blasco Torné

Genís Blasco Torné (Barcelona, 10 d'octubre de 1994) és un futbolista català que juga com a defensa, principalment com a lateral esquerre, a la Unió Esportiva Sant Andreu de la Segona Federació d'Espanya.

## Trajectòria

Va començar a jugar de molt petit a la Penya Barcelonista Barcino, un equip de barri de la seva ciutat natal, on va destacar i va fitxar per les categories inferiors del FC Barcelona. Posteriorment va passar a jugar en el C. E. Europa, on va passar per gairebé totes les categories inferiors, desenvolupant-se com a lateral esquerre. En la seva primera temporada en el filial d'aquest club, i sent defensa, va ser el màxim golejador de la seva lliga i un dels màxims golejadors de la seva categoria a Catalunya. Per això, va ser premiat en els Premis Marca del Futbol Espanyol com a millor lateral esquerre de la temporada.
Després de la seva brillant campanya, va fitxar per l'U. A. Horta, que jugava diverses divisions per damunt, signant així el seu primer contracte professional. Es va guanyar ràpidament el lloc de titular i va signar una altra memorable campanya aconseguint l'ascens i jugant la final de la Copa Catalunya.

### U. E. Sant Andreu

Després de quatre grans temporades a l'Horta, va passar pel Terrassa FC, on també va destacar, va tornar una temporada més al club on va donar el salt, l'Horta, i l'any següent va fitxar per l'A. E. Prat, que jugava una categoria per damunt. Allí hi va estar un any en què va fer un gran paper, i això no va passar desapercebut per a Xavi Molist, el que va ser el seu entrenador a l'Horta, i el va fitxar pel seu actual equip, la U.E. Sant Andreu. En la seva primera temporada va ser una de les peces clau de l'equip, aconseguint un històric ascens, marcant a la final del play-off i sent un dels màxims golejadors de l'equip aquesta temporada tot i jugar en posicions defensives.

### Clubs

| Club | País | Anys |
| C.E. Europa | Catalunya | 2005-2014 |
| U.A. Horta | Catalunya | 2014-2019 |
| Terrassa FC | Catalunya | 2019-2020 |
| U.A. Horta | Catalunya | 2020-2021 |
| A.E. Prat | Catalunya | 2021-2022 |
| U.E. Sant Andreu | Catalunya | 2022-actualitat |

## Referències

* ↑ «Genís, màxim golejador de la categoria amb l'Europa "B"».
* ↑ «Genís Blasco fitxa pel Terrassa F.C.».
* ↑ «Genís Blasco fitxa pel Sant Andreu».
* ↑ «Genís Blasco, el defensa golejador, renova pel Sant Andreu».

## Enllaços externs

* Fitxa de Genís Blasco al web del UE Sant Andreu
* Fitxa de Genís Blasco Torné a Transfermarkt
* Fitxa a Fichajes.com